cyanic-selkie/wikianc huggingface dataset:
Α.Ο. Κιλκισιακός
Ιστορία
Ο Αθλητικός Όμιλος Κιλκισιακός ιδρύθηκε το 1961 έπειτα από την συγχώνευση της τοπικής «ΑΕΚ», του «Άρη Κιλκίς» και του «Μέγα Αλέξανδρου Κιλκίς». Την αγωνιστική περίοδο 1964-1965 αγωνίστηκε για πρώτη φορά στην ιστορία του στην Β' Εθνική Κατηγορία, παραμένοντας στην κατηγορία μέχρι και τη σεζόν 1966-1967. Το 1969 κατέκτησε το πρωτάθλημα Ε.Π.Σ. Κιλκίς και μέσω του ειδικού πρωταθλήματος ανόδου κέρδισε την επάνοδο στην Β΄ Εθνική, όπου καθιερώθηκε για 6 χρονιές από τη σεζόν 1969-70 μέχρι και τη σεζόν 1974-75. Το 1976 κατέκτησε το πρωτάθλημα Ε.Π.Σ. Κιλκίς και προκρίθηκε στο ειδικό πρωτάθλημα ανόδου όπου καταλαμβάνοντας την 1η θέση του 1ου ομίλου επέστρεψε στην Β΄ Εθνική στην οποία αγωνίστηκε για 4 συνεχείς χρονιές, από τη σεζόν 1976-77 μέχρι και τη σεζόν 1979-80. Τη σεζόν 1980-81 αγωνίστηκε στην Εθνική ερασιτεχνική κατηγορία, τρίτη τη τάξει εθνική κατηγορία και καταλαμβάνοντας τη 2η θέση του 4ου ομίλου κέρδισε ως δευτεραθλητής την επάνοδο στην Β΄ Εθνική στην οποία αγωνίστηκε τις χρονιές 1981-82 και 1982-83. Ακολούθησαν 2 χρονιές στην Γ΄ Εθνική κατηγορία για να αναδειχθεί πρωταθλητής στον Βόρειο όμιλο τη σεζόν 1984-85 και να επιστρέψει στην Β΄ Εθνική, όπου αγωνίστηκε εκ νέου τις χρονιές 1985-86 και 1986-87, σημειώνοντας τις τελευταίες του παρουσίες στην δεύτερη εθνική κατηγορία.
Τη σεζόν 2014-15 αναδείχθηκε πρωταθλητής Ε.Π.Σ. Κιλκίς και διεκδίκησε την επάνοδο στην Γ΄ Εθνική μέσω του ειδικού πρωταθλήματος ανόδου χωρίς όμως επιτυχία, καθώς κατέλαβε τη 2η και μη προνομιούχο θέση πίσω από τον Απόλλων Κρύας Βρύσης. Έπειτα από 2 χρονιές, τη σεζόν 2016-17 αναδείχθηκε εκ νέου πρωταθλητής Ε.Π.Σ. Κιλκίς και κέρδισε απευθείας την άνοδο στην Γ΄ Εθνική. Η παρουσία του στην Γ΄ Εθνική ήταν σύντομη, καθώς την επόμενη χρονιά 2017-18 τερμάτισε στην 11η θέση του 2ου ομίλου και υποβιβάστηκε. Τη σεζόν 2018-19 κατέκτησε το πρωτάθλημα Ε.Π.Σ. Κιλκίς και κέρδισε την άνοδο στην νέα Γ΄ Εθνική ερασιτεχνική κατηγορία, πλέον 4η τη τάξει εθνική κατηγορία. Την σεζόν 2019-20 παρεβρέθηκε στην Γ' Εθνική κατακτώντας την 11η θέση με αποτέλεσμα τη σεζόν 2020-21 να υποβιβαστεί στην Α' Ε.Π.Σ. Κιλκίς.
Την τρέχουσα σεζόν βρίσκεται πάλι στην Α1' Ε.Π.Σ. Κιλκίς.
Τμήμα ποδοσφαίρου γυναικών
Το γυναικείο ποδοσφαιρικό τμήμα του συλλόγου ιδρύθηκε το 2015, όποτε και στα τέλη του Νοεμβρίου αυτού του έτους πραγματοποιήθηκε η πρώτη προπόνηση της ομάδας. Η επίσημη αγωνιστική πορεία του ξεκίνησε από τη σεζόν 2016-17, όποτε και δήλωσε συμμετοχή στο επίσημο πρωτάθλημα της Γ΄ Εθνικής. Τη σεζόν 2017-18, μόλις τη δεύτερη επίσημη χρονιά του, κατέκτησε την άνοδο στην Β΄ Εθνική κατηγορία. Από τη σεζόν 2018-19 αγωνίζεται στο πρωτάθλημα της Β΄ Εθνικής.
Έλληνες της Αντιόχειας
Οι Έλληνες της Αντιόχειας είναι εθνικά μέλη Ελλήνων της Ελληνικής Ορθόδοξης Εκκλησίας της Αντιόχειας και Ελλήνων Χριστιανών Καθολικών που ζουν ή έχουν ζήσει στη Συρία, το Λίβανο και στην περιοχή της σύγχρονης επαρχίας Χατάι της Τουρκίας, η οποία περιλαμβάνει την παλιά πόλη της Αντιόχειας ή τη σημερινή Αντάκια, καθώς και τους απογόνους τους στη Μέση Ανατολή και στην αμερικανική ήπειρο. Η κοινότητα έχει μακρά κληρονομιά, η οποία χρονολογείται από την ίδρυση της Αντιόχειας το 323 π.Χ. από τον Σέλευκο Α΄ Νικάτορα την εποχή των κατακτήσεων του Μεγάλου Αλεξάνδρου στην Ασία. Η πλειονότητα των Ελλήνων της Αντιόχειας είναι μίξη πρώιμων Μακεδόνων εποίκων, Ελλήνων της Ρωμαϊκής εποχής, Ελλήνων του Βυζαντίου, εξελληνισμένων Ιουδαίων-Χριστιανών, και Χριστιανών της Συρίας και Λιβάνου. Μερικοί από αυτούς τους Αραμαίους μιλούσαν Συριακά και έκαναν τη θρησκευτική λειτουργία στην Αρχαία Συριακή Αραμαϊκή. Καθώς τα Αραβικά γίνονταν η κοινή γλώσσα στη περιοχή των Λεβαντίνων σήμερα, η πλειονότητα έχει γίνει μια Χριστιανική Αραβόφωνη κοινότητα, η οποία πρωτίστως μιλά Λεβαντίνικα Αραβικά, αν και πολλοί επίσης μιλούν Ελληνικά και Τουρκικά.
Τόπος
Σημαντικός αριθμός Ελλήνων Αντιοχειτών στην Τουρκία ζει στην Κωνσταντινούπολη. Είναι επίσης συγκεντρωμένοι στην Αλεξανδρέττα, στο Samandağ και στο Altınözü στο Χατάι. Υπάρχει επίσης κοινότητα στη Μερσίνη. Το 2005 σημειώθηκαν γεγονότα διακοινοτικής βίας με τους μουσουλμάνους στο Altınözü, που ξεκίνησαν με αφορμή τη σεξουαλική παρενόχληση μιας νέας Χριστιανής από το βοηθό ενός μουσουλμάνου κουρέα.
Τουρμπάνι
μικρογραφία|Άντρας Σιχ φοράει τουρμπάνι, Απρίλιος 2012 δεξιά|μικρογραφία|285x285εσ|Ο [[Χαρτζίτ Σινγκ Σατζάν, Υπουργός Εθνικής Αμύνης του Καναδά, φοράει τουρμπάνι των Σιχ. Το τουρμπάνι είναι ένα από τα σημαντικότερα σύμβολα της κοινότητας των Σιχ. ]] Το τουρμπάνι (από το περσικό: دولبند‌, ντουλμπάντ) είναι μια λωρίδα λεπτού υφάσματος που τυλίγουν κάποιοι μουσουλμάνοι γύρω από το κεφάλι τους. Περιέχει διάφορες παραλλαγές και το φορούν άτομα από διάφορους πολιτισμούς. Το τουρμπάνι φοριέται σε πολλούς πολιτισμούς στην Ινδική υποήπειρο, την Νοτιοανατολική Ασία, την Αραβική Χερσόνησο, τη Μέση Ανατολή, τη Κεντρική Ασία, τη Βόρεια Αφρική και το Κέρας της Αφρικής. Είναι προϊσλαμικής προέλευσης, και με την έλευση του Ισλάμ έγινε πολύ σημαντικό και για την ιστορία της Ανατολής. Το τουρμπάνι αποτελείται από ένα ή περισσότερα μακριά υφάσματα, σύμφωνα με μια ειδική μέθοδο δένεται στο κεφάλι ή φοριέται κάτω από ένα καπέλο ή φέσι.
Οι Σιχ συμπεριλαμβάνουν τα τουρμπάνια στην ενδυμασία τους, ενώ είναι δημοφιλές και στις γυναίκες. Το τουρμπάνι χρησιμοποιείται και για θρησκευτικούς σκοπούς, όπως οι Σιίτες, οι οποίοι θεωρούν ότι το να φέρει κάποιος τουρμπάνι είναι Σούνα Μου'ακάντα (επιβεβαιωμένη παράδοση).
Το τουρμπάνι είναι μέρος της παραδοσιακής ενδυμασίας των μελετητών του σιχισμού. Επίσης, συχνά φορούσαν τουρμπάνια ευγενείς ανεξαρτήτως θρησκείας. Μερικές φορές χρησιμοποιούνται για τη προστασία των μαλλιών ή ως κάλυμμα για το κεφάλι των γυναικών που βρίσκονται σε θεραπείες για τον καρκίνο.
Παραπομπές
Κατηγορία:Παραδοσιακές φορεσιές
Φρανκ Μίλλερ
Ο Φράνκ Μίλλερ (αγγλικά: Frank Miller, 27 Ιανουαρίου 1957) είναι Αμερικανός δημιουργός κόμικς (σχεδιαστής και συγγραφέας) και σκηνοθέτης. Τα έργα του είναι εμπνευσμένα από το κίνημα του φιλμ νουάρ. Είναι ένας από τους πιο αναγνωρίσιμους και δημοφιλείς δημιουργούς και έχει επηρεάσει έντονα τον σύγχρονο κόσμο των κόμικς.
Το ξεκίνημα
Ο Μίλλερ γεννήθηκε στο Μέριλαντ και μεγάλωσε στο Βερμόντ. Η πρώτη του δουλειά δημοσιεύτηκε στο The Twilight Zone το 1978. Στη συνέχεια συνεργάστηκε με τη Marvel Comics σχεδιάζοντας μεταξύ άλλων εξώφυλλα και μέρη της σειράς Spectacular Spider-Man ( τεύχη 27 και 28). Μέσα από αυτές τις συνεργασίες, όπου ο Daredevil εμφανιζόταν ως δευτερεύων χαρακτήρας. Την εποχή εκείνη ο Daredevil δεν ήταν ακόμη δημοφιλής και η δική του σειρά δεν παρουσίαζε σημαντικές πωλήσεις. Ο Μίλλερ παρά ταύτα θεώρησε ενδιαφέροντα τον χαρακτήρα και ξεκίνησε να εργάζεται ως σχεδιαστής της σειράς.
Ο Daredevil και οι αρχές της δεκαετίας του 80
Το πρώτο τεύχος του Μίλλερ στη σειρά Daredevil (158) αποτελούσε το τέλος ενός κύκλου που ξεκίνησε ο Ρότζερ ΜακΚένζι. Παρά το γεγονός ότι έμενε πιστός στο κλασικό ύφος των αμερικάνικων κόμικ, ο Μίλλερ κατάφερε να εισάγει κάποια προσωπικά στοιχεία με επιρροές από το "φιλμ νουάρ". Το αποτέλεσμα είχε επιτυχία και ο Μίλλερ συνέχισε με τη Μάρβελ και έγινε ένας από τους ανερχόμενους νέους σχεδιαστές, καθώς άρχισε να συμμετέχει στα σενάρια με τον ΜακΚένζι. Το ύφος του, επηρεασμένο από τον Νιλ Άνταμς, είχε την ιδιαιτερότητα να επιμένει στη λεπτομέρεια. Η καινούρια αυτή ιδέα έκανε τα σχέδια στο Daredevil πιο ρεαλιστικά και αποτελούσε σπάνια κίνηση για το είδος εκείνη την εποχή. Η επιτυχία του Μίλλερ οδήγησε σε μηνιαία έκδοση του κόμικ Daredevil και από το τεύχος 168 (το 1981) ανέλαβε το σχέδιο και το σενάριο της σειράς, σε συνεργασία με τον Κλάους Γιάνσον. Στο τεύχος αυτό πρωτοεμφανίστηκε ο χαρακτήρας της Elektra, η οποία απέκτησε σύντομα τη δική της σειρά.
Ο Μίλλερ επέβαλε στο Daredevil πιο σκοτεινά θέματα με επιρροές από τα ιαπωνικά μάνγκα. Αποκορύφωση της τάσης αυτής ήταν ο θάνατος του κεντρικού χαρακτήρα της Elektra (τεύχος 181). Μια τέτοια στροφή στο σενάριο ήταν πρωτοφανής, παρότι αργότερα ο χαρακτήρας της Elektra επέστρεψε. Η παρουσία του Μίλλερ στη σειρά έληξε με το τεύχος 191, αφού είχε μετατρέψει έναν δευτερεύοντα χαρακτήρα της Marvel στον πιο δημοφιλή και επικερδή χαρακτήρα της. Χάρη σ' αυτή την επιτυχία ο Μίλλερ έγινε περιζήτητος.
Εν τω μεταξύ, το 1982, σε συνεργασία με το σεναριογράφο Κρις Κλέρμοντ εξέδωσε μια επιτυχημένη σειρά τεσσάρων τευχών με ήρωα το Wolverine, ως παρακλάδι της σειράς των X-Men. Την εποχή εκείνη, ο Μίλλερ σχεδίασε και μια σύντομη ιστορία του Batman για μια ειδική εορταστική έκδοση της DC Comics.
Ο Μίλλερ επέστρεψε με μία σειρά τεσσάρων τευχών με ηρωίδα την Elektra και με τη σειρά Ronin για τη DC Comics, η οποία ήταν η πρώτη φορά που σχεδίαζε νέο ήρωα τον οποίο είχε δημιουργήσει ο ίδιος. Για τη σειρά Ronin η DC Comics εξέδωσε έξι τεύχη από το 1983 μέχρι το 1984. Με τη σειρά αυτή, ο Μίλλερ εκλέπτυνε την τεχνική του και απέδειξε ότι ο νεωτερισμός στον κόσμο του κόμικ μπορεί να γνωρίσει υψηλές πωλήσεις. Το 1985, ο Μίλλερ παρουσίασε μόνο ένα τεύχος Daredevil (τεύχος 219), για να επιστρέψει το 1986 με την αποκορύφωση της ως τότε δημιουργικότητάς του δίνοντας νέα πνοή σ' έναν από τους παλαιότερους χαρακτήρες των κόμικ.
Batman: Ο σκοτεινός ιππότης επιστρέφει και τα τέλη της δεκαετίας του 80
Το 1986 η DC Comics εξέδωσε το πρώτο τεύχος του Batman: The Dark Knight Returns (γνωστό και ως DKR). Ο Μίλλερ έγραψε το σενάριο και συνέχισε να εξελίσσει το πρωτοπόρο προσωπικό του ύφος. Η σειρά αποτελείται από τέσσερα τεύχη και πραγματοποιήθηκε σε συνεργασία με τους Λιν Βάρλεϊ και Κλάους Γιάνσον.
Η ιστορία παρουσιάζει τον Batman, ο οποίος είχε αποσυρθεί μετά το θάνατο του Robin, να επιστρέφει για να καταπολεμήσει το έγκλημα σε ένα μελλοντικό κόσμο όπου η βία και η εγκληματικότητα γνωρίζουν μνημειώδη έξαρση. Με σκοπό να γράψει το τέλος της ιστορίας του βαθύπλουτου υπερήρωα, ο Μίλλερ περιγράφει έναν σκληρό και ψυχωτικό Batman. Η ανταπόκριση των αναγνωστών ήταν ενθουσιώδης και ο "Σκοτεινός Ιππότης" κατάφερε να ξεφύγει από την εικόνα που είχε αποκτήσει από της τηλεοπτικές σειρές της δεκαετίας του 60.
Ο Batman του Μίλλερ είχε μεγάλη απήχηση στη βιομηχανία του κόμικ και έδωσε έναυσμα για πολλούς σκοτεινότερους και ρεαλιστικότερους ήρωες κόμικ. Υπήρξε δε πηγή έμπνευσης για τον Τιμ Μπάρτον, όταν εκείνος σκηνοθέτησε την ταινία του Batman το 1989. Η σειρά του Μίλλερ συνεχίζει να επανεκδίδεται 20 χρόνια μετά από την πρώτη κυκλοφορία της.
Το 1986 ο Μίλλερ επέστρεψε και στον Daredevil για να ανανεώσει τον ήρωα με το Daredevil: Born Again και το Daredevil: Love and War. Συνέχισε με την σειρά οκτώ τευχών Elektra: Assassin για την Epic Comics, χωρίς όμως να γνωρίσει την επιτυχία του Batman του.
Η σημαντικότερη ιστορία του Μίλλερ σ'αυτή την περίοδο ήταν το Batman: Year One σε συνεργασία με τον Μαζουκέλι. Εδώ ο Μίλλερ περιέγραφε λεπτομερώς την αρχή των περιπετειών του Batman, προσαρμόζοντάς τη στις απαιτήσεις του Dark Knight. Αυτό το κόμικ του επανέφερε την προηγούμενη επιτυχία του το 1988 και συνεχίζει να επανεκδίδεται από τη DC.
Ακόμη, ο Μίλλερ σχεδίασε εξώφυλλα για τα πρώτα δώδεκα τεύχη της αμερικανικής έκδοσης του Lone Wolf and Cub, προωθώντας τα ιαπωνικά manga στο δυτικό κοινό.
Η Αμαρτωλή Πόλη και η δεκαετία του 90
Ο Μίλλερ είχε την πρόθεση να εκδίδει πια τα έργα του αποκλειστικά σε συνεργασία με τη Dark Horse, όμως εξέδωσε ένα κόμικ με τη Epic Comics, το Elektra Lives Again. Το κόμικ εξιστορούσε την επιστροφή της ηρωίδας Elektra (η οποία είχε σκοτωθεί σε προηγούμενο επεισόδιο) και εμφάνισε έντονα πειραματικό ύφος.
Το 1990 ο Μίλλερ έγραφε το σενάριο των τριών τευχών του κόμικ Hard Boiled, σε σχέδιο του Τζεφ Ντάροου. Το Hard Boiled χαρακτήριζε ένα μείγμα σάτιρας και βιαιότητας, αλλά υπέφερε από τα μεγάλα χρονικά διαστήματα μεταξύ των τευχών.
Παράλληλα σε συνεργασία με τον σχεδιαστή Ντέιβ Γκίμπονς, ο Μίλλερ παρήγαγε τα τέσσερα τεύχη του Give Me Liberty, με τη Dark Horse. Άλλο ένα μείγμα δράσης και πολιτικής σάτιρας, το οποίο καθιέρωσε τον Μίλλερ ως δημιουργό κόμικ για ενήλικους. Ακολούθησαν πολλές συνέχειες και ειδικά τεύχη του Give Me Liberty, από το ίδιο πάντα δημιουργικό δίδυμο.
Επίσης, ο Μίλλερ έγραψε τα σενάρια των κινηματογραφικών ταινιών RoboCop 2 και RoboCop 3. Καμία όμως από τις δύο ταινίες δεν έχαιρε αναγνώρισης από την κριτική. Ο ίδιος ο Μίλλερ δήλωσε ότι δεν θα ξαναεπέτρεπε στο Hollywood να προσαρμόσει τα έργα του στον κινηματογράφο, υποστηρίζοντας ότι τα σενάριά του είχαν υποστεί αλλαγές που δεν ήθελε. Από το 2003 τα σενάρια του RoboCop χρησιμοποιήθηκαν για την προσαρμογή σε κόμικ.
Το 1993 το Daredevil: Man Without Fear (Marvel Comics) σε σχέδιο του Τζον Ρομίτα Τζ. επανερχόταν στην αρχή της ιστορίας του Daredevil, με τρόπο ανάλογο με το Batman: Year One. Η επιστροφή του Μίλλερ στους υπερήρωες συνέχισε με το σενάριο του 11ου τεύχους του κόμικ Spawn του Τοντ ΜακΦάρλαν, καθώς και το ειδικό τεύχος συνάντησης του Spawn με τον Batman για την Image Comics.
Το 1993 ο Μίλλερ ξεκίνησε την πρώτη ιστορία της διάσημης σειράς του Sin City. Το κόμικ πρωτοεμφανίστηκε στον κύκλο Dark Horse Presents (τεύχη 51 με 62) και ήταν η πρώτη δουλεία του που πραγματοποίησε μόνος, χρησιμοποιώντας ασπρόμαυρα σχέδια, για να τονίσει το ύφος "φιλμ νουάρ". Χάρη στην επιτυχία της η σειρά επανεκδόθηκε σε τόμο και απετέλεσε το 2005 το τεύχος με τίτλο The Hard Goodbye.
Η Sin City υπήρξε η κύρια ενασχόληση του Μίλλερ μέχρι το τέλος της δεκαετίας του 90. Οι επτά τόμοι της σειράς του προσέφεραν μεγάλη αναγνώριση και εμπορική επιτυχία. Ένα ευρύτερο κοινό, που δεν είχε απαραιτήτως τη συνήθεια της ανάγνωσης κόμικ, αγάπησε το πεπειραμένο και ώριμο ύφος του Μίλλερ. Το σχέδιό του καθώς και η μέθοδος αφήγησης είχαν εξελιχθεί κατά τη διάρκεια των προηγούμενων δεκαετιών για να φτάσουν στο επίπεδο της Sin City, κόμικ που σημάδεψε όσο λίγα την εποχή του.
Το 1995, ο Μίλλερ σε νέα συνεργασία με τον Ντάροου παρουσίασε το Big Guy and Rusty the Boy Robot — φόρος τιμής στις ταινίες Godzilla, στο Astro Boy και τις πατριωτικές αμερικανικές ταινίες σχετικά με το Δεύτερο Παγκόσμιο Πόλεμο. Η σειρά κυκλοφόρησε από τη Dark Horse Comics και το 1999 παρουσιάστηκε ως κινούμενο σχέδιο στο κανάλι Fox Kids.
Από το 2000 και μετά
Ο Μίλλερ ξεκίνησε τη νέα χιλιετία με τη συνέχεια του Batman: The Dark Knight Returns για τη DC Comics, αφού λύθηκαν τα προβλήματα που είχαν δημιουργηθεί στο παρελθόν. Η νέα τριλογία Batman: The Dark Knight Strikes Again γνώρισε υψηλές πωλήσεις, παρά τις ανάμικτες κριτικές. Οι αρνητικές κριτικές αφορούσαν την απλότητα του σχεδίου και τον αφύσικο χρωματισμό. Άλλοι αναγνώρισαν στο έργο το ιδιαίτερα μοντέρνο του ύφος που πατά ταύτα σεβόταν το γνώριμο στιλ του Μίλλερ.
Η στάση του Μίλλερ ως προς τον κινηματογράφο άλλαξε, καθώς ενέκρινε τη μέθοδο του Ρόμπερτ Ροντρίγκεζ και του επέτρεψε να προσαρμόσει την "Αμαρτωλή Πόλη" στη μεγάλη οθόνη. Το 2005 παρουσιάστηκε στο αμερικανικό κοινό η ταινία Sin City, η οποία ήταν τελείως πιστή στο ύφος του κόμικ και ο Μίλλερ παρουσιάστηκε και εκείνος σαν σκηνοθέτης της ταινίας. Η μεγάλη επιτυχία της ταινίας κίνησε το ενδιαφέρον πολλών προς το κόμικ, το οποίο επανεκδόθηκε και γνώρισε νέα εμπορική απήχηση. Προβλέπεται συνέχεια της ταινίας στον κινηματογράφο καθώς και στη τηλεόραση, με τις ιστορίες του κόμικ που δεν είχαν συμπεριληφθεί στη πρώτη ταινία, αλλά και νέες ιστορίες που προτίθεται να γράψει ο Μίλλερ.
Το 2007, η ταινία 300 σε σκηνοθεσία Ζακ Σνάιντερ, βασισμένη στο κόμικ που ο Μίλλερ είχε εκδώσει το 1998, σημείωσε σημαντικότατη επιτυχία παγκοσμίως. Η ταινία, όπως και το κόμικ, εξιστορούν τα πολεμικά κατορθώματα του βασιλιά Λεωνίδα και των 300 Σπαρτιατών κατά των Περσών. Το ύφος του Μίλλερ και η τάση προς την ηρωική φαντασία και την υπερβολή χάρισαν στην ταινία τον δραματικό και άκρως αποτελεσματικό της χαρακτήρα, αλλά κίνησαν τη μήνη της Ιρανής κυβέρνησης.
Μετά από πολλά χρόνια γάμου ο Μίλλερ χώρισε με τη Λιν Βάρλεϊ, η οποία είχε αναλάβει το χρωματισμό πολλών από τα έργα του. Ενώ πρόσφατα ανακοίνωσε ότι η συνέχεια του Batman θα λέγεται "Holy Terror, Batman!" και θα περιγράφει τη μάχη του υπερήρωα κατά της Αλ Κάιντα.
Εξωτερικοί σύνδεσμοι
Κατηγορία:Αμερικανοί δημιουργοί κόμικς Κατηγορία:Αμερικανοί συγγραφείς κόμικς Κατηγορία:Marvel Comics Κατηγορία:DC Comics
Μεσιέ 110
Ο Μεσιέ 110 (επίσης γνωστός ως M110 και NGC 205) είναι νάνος ελλειπτικός γαλαξίας, δορυφόρος του Μεγάλου Γαλαξία της Ανδρομέδας. Περιέχει σκόνη και δείγματα πρόσφατου σχηματισμού αστέρων, τα οποία είναι ασυνήθιστα χαρακτηριστικά για έναν νάνο ελλειπτικό γαλαξία εν γένει.
Ιστορικό
Ανακαλύφθηκε στις 10 Αυγούστου 1773 από τον Γάλλο αστρονόμο Σαρλ Μεσιέ (Charles Messier), ο οποίος εκείνο τον καιρό έκανε αναλυτικές παρατηρήσεις του Γαλαξία της Ανδρομέδας. Ανεξάρτητα από τον Μεσιέ, ο γαλαξίας αυτός ανακαλύφθηκε και από την Καρολίν Χέρσελ στις 27 Αυγούστου 1783, όπως αναφέρει ο αδελφός της, ο William Herschel στην περιγραφή του το 1785.
Αν και ο γαλαξίας δεν περιλήφθηκε αρχικά στον πρώτο κατάλογο, των αντικειμένων Μεσιέ, προστέθηκε αργότερα από Kenneth Glyn Jones το 1966.
Είναι το τελευταίο αντικείμενο που προστέθηκε στον κατάλογο Μεσιέ.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Δορυφόροι γαλαξιών Κατηγορία:Τοπική ομάδα γαλαξιών 110 0205 Κατηγορία:Ανδρομέδα (αστερισμός) 02429 Κατηγορία:Ιδιόμορφοι γαλαξίες
Αρμπά (Ωτ-Γκαρόν)
Το Αρμπά (γαλλικά: Arbas, οξιτανικά: Arbast) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Αξίωμα της επεκτασιμότητας
Στην αξιωματική θεωρία συνόλων και στους κλάδους της λογικής, των μαθηματικών και της επιστήμης των υπολογιστών που τη χρησιμοποιούν, το αξίωμα επεκτασιμότητας ή αξίωμα επέκτασης είναι ένα από τα αξιώματα της θεωρίας συνόλων Ζερμέλο-Φράνκελ. Υποστηρίζει ότι σύνολα με τα ίδια στοιχεία ανήκουν στο ίδιο σύνολο.
Αρμπά (Ωτ-Γκαρόν)
Οι κάτοικοί του είναι γνωστοί ως Αρμπαζιέν (γαλλικά: Arbasiens).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Αξίωμα της επεκτασιμότητας
Ρητή διατύπωση
Το αντίστροφο, αυτού του αξιώματος προκύπτει από την ιδιότητα αντικατάστασης της ισότητα.
Ερμηνεία
Για την κατανόηση αυτού του αξιώματος, σημειώστε ότι η πρόταση σε παρένθεση στην παραπάνω συμβολική δήλωση δηλώνει απλώς ότι τα Α και Β έχουν ακριβώς τα ίδια μέλη. Έτσι, αυτό που λέει στην πραγματικότητα το αξίωμα είναι ότι δύο σύνολα είναι ίσα αν και μόνο αν έχουν ακριβώς τα ίδια μέλη. Η ουσία αυτού του αξιώματος έχει ως εξής:
Το αξίωμα της επεκτασιμότητας μπορεί να χρησιμοποιηθεί με οποιαδήποτε δήλωση της μορφής, όπου P είναι οποιοδήποτε μοναδιαίο κατηγόρημα που δεν αναφέρει το A, για να ορίσουμε ένα μοναδικό σύνολο A A του οποίου τα μέλη είναι ακριβώς τα σύνολα που ικανοποιούν το κατηγόρημα P. Μπορούμε στη συνέχεια να εισάγουμε ένα νέο σύμβολο για το A. Έτσι λειτουργούν τελικά οι ορισμοί στα συνηθισμένα μαθηματικά όταν οι δηλώσεις τους ανάγονται σε καθαρά θεωρητικούς όρους συνόλων.
Στη λογική κατηγορημάτων χωρίς ισότητα
Το αξίωμα που δίνεται παραπάνω υποθέτει ότι η ισότητα είναι ένα πρωταρχικό σύμβολο στην κατηγορηματική λογική. Ορισμένες θεραπείες της αξιωματικής θεωρίας συνόλων προτιμούν να μην το αναφέρουν αυτό και να αντιμετωπίζουν την παραπάνω δήλωση όχι ως αξίωμα αλλά ως ορισμό της ισότητας. Τότε είναι απαραίτητο να συμπεριληφθούν τα συνήθη αξιώματα ισότητας της κατηγορηματικής λογικής ως αξιώματα για αυτό το ορισμένο σύμβολο. Τα περισσότερα από τα αξιώματα ισότητας προκύπτουν πάντα από τον ορισμό- το τελευταίο είναι η ιδιότητα της υποκατάστασης, και αυτό το αξίωμα καλείται αξίωμα επεκτασιμότητας σε αυτό το πλαίσιο.
Στη θεωρία συνόλων με ur-στοιχεία
Ένα ur-στοιχείο είναι ένα μέλος ενός συνόλου που δεν είναι το ίδιο σύνολο. Στα αξιώματα Ζερμέλο-Φράνκελ δεν υπάρχουν ur-στοιχεία, αλλά περιλαμβάνονται σε ορισμένες εναλλακτικές αξιωματικοποιήσεις της θεωρίας συνόλων. Τα ur-στοιχεία μπορούν να αντιμετωπιστούν ως διαφορετικός λογικός τύπος από τα σύνολα- στην περίπτωση αυτή, το B \in A δεν έχει νόημα αν το  A είναι ur-στοιχείο, οπότε το αξίωμα της επεκτασιμότητας ισχύει μόνο για τα σύνολα.
Εναλλακτικά, στη μη τυποποιημένη λογική, μπορούμε να απαιτήσουμε ότι το B \in A είναι ψευδές κάθε φορά που το A είναι ένα ur-στοιχείο. Στην περίπτωση αυτή, το συνηθισμένο αξίωμα της επεκτασιμότητας θα σήμαινε τότε ότι κάθε ur-στοιχείο είναι ίσο με το κενό σύνολο. Για να αποφύγουμε αυτή τη συνέπεια, μπορούμε να τροποποιήσουμε το αξίωμα επεκτασιμότητας ώστε να ισχύει μόνο για μη κενά σύνολα:
Δηλαδή, :
Δεδομένου ενός συνόλου A και ενός συνόλου B, αν το A είναι ένα μη κενό σύνολο (δηλαδή αν υπάρχει ένα μέλος X του A), τότε αν το A και το B έχουν ακριβώς τα ίδια μέλη, τότε είναι ίσα.
Μια άλλη εναλλακτική λύση στη μη τυποποιημένη λογική είναι να ορίσουμε το ίδιο το A ως το μοναδικό στοιχείο του A όποτε το A είναι ένα ur-στοιχείο. Ενώ αυτή η προσέγγιση διατηρεί το αξίωμα επεκτασιμότητας, το αξίωμα κανονικότητας θα πρέπει να προσαρμοστεί.
Παραπομπές
Κατηγορία:Θεωρία συνόλων Κατηγορία:Περιοχές των μαθηματικών Κατηγορία:Φιλοσοφία των μαθηματικών
SBC
Το Social Business Channel (Κοινωνικό Επιχειρηματικό Κανάλι ή αλλιώς SBC) είναι διαδικτυακό κανάλι με έδρα το Νέο Ηράκλειο. Ξεκίνησε να λειτουργεί τον Δεκέμβριο του 2005 μεταδίδοντας πλήθος εκπομπών για το χρηματιστήριο, την οικονομία και την κίνηση στην Ελληνική και τη διεθνή αγορά. Από τότε αποτέλεσε το μοναδικό θεματικό κανάλι για την οικονομία στην Ελλάδα, ώσπου με την έλευση το Σεπτέμβριο του 2022, του Ναυτεμπορική TV της ομότιτλης οικονομικής εφημερίδας, έσπασε το μονοπώλιο.
Πιστοποίηση και διακρίσεις
Το SBC είχε πιστοποιηθεί σύμφωνα με το διεθνές πρότυπο της ISO 9001:2000 από τον διεθνή φορέα Βureau Veritas ενώ είχε διακριθεί από τον Πρόεδρο του Χρηματιστηρίου των Αθηνών Σπύρο Καπράλο κατά τη διάρκεια της πρώτης συνεδρίασης του ΧΑ του 2007. Επίσης, είχε πραγματοποιήσει συνεντεύξεις, που απασχόλησαν τα ΜΜΕ, όπως του διοικητή της ΤτΕ Γεωργίου Προβόπουλου, του επικεφαλής του ομίλου ASPIS (ΑΣΠΙΣ) Παύλου Ψωμιάδη, του πρώην υπουργού Οικονομίας Γιώργου Παπακωνσταντίνου, του Διευθύνοντος Συμβούλου της Hellas Sat Χριστόδουλου Πρωτοπαπά, του Δόκτωρ Ν. Καποσίτα κτλ.
Συνεργασίες
Συνεργαζόταν με τα εγκυρότερα παγκόσμια οικονομικά τηλεοπτικά δίκτυα, το Bloomberg και το Russia Today, ενώ προβαλλόταν σε όλες τις οθόνες του Χρηματιστηρίου Αθηνών.
Επίγεια ψηφιακά και αναλογικά
Το Sunny Channel μάλιστα, παραβίαζε την ραδιοτηλεοπτική νομοθεσία και διαπράττοντας εμπορική διαχείριση και εκμετάλλευση του καναλιού από την εταιρεία του SBC κάτι που βάσει νόμου, απαγορεύεται αυστηρά, ενώ στα RTP Κέντρο και TV Θεσσαλονίκη, νομικά απαγορευόταν ρητά να το μεταδώσουν, επειδή παραβίασαν πολλές φορές την ραδιοτηλεοπτική νομοθεσία, έχοντας μάλιστα σε μεγάλο βαθμό απουσία αυτόνομου προγράμματος.
Ιδιοκτησία
Στα τέλη του 1991 συστάθηκε η V.C.A. (Video and Computer Applications) Τηλεοπτικές και Κινηματογραφικές Επιχειρήσεις Ανώνυμος Εταιρεία ως συνέχεια της Ηλεκτρονικές Εφαρμογές Ε.Π.Ε. Ένας εκ των ιδρυτών είναι ο Ηλίας Κοπανίτσας, ο οποίος συμμετείχε ως μέτοχος και διευθυντής στο Tempo TV από το ξεκίνημα των οικονομικών προβλημάτων μέχρι το κλείσιμό του.
Στη θέση του Tempo και για μία εβδομάδα εκπέμπει πειρατικό κανάλι με το όνομα Neo  ενώ η VCA πριν τη λειτουργία του SBC κατέθεσε αίτηση για περιφερειακή άδεια. Το 2008, μετονομάστηκε σε SBC TV Τηλεοπτικές Επιχειρήσεις Ανώνυμος Εταιρεία και μεταφέρθηκε στις τωρινές της εγκαταστάσεις στο Νέο Ηράκλειο.
Επίσημη ιστοσελίδα
Κατηγορία:Μέσα Μαζικής Ενημέρωσης της Αθήνας Κατηγορία:Τηλεοπτικά κανάλια και σταθμοί οι οποίοι έκλεισαν το 2018
Λίμνη Καστρακίου
Η λίμνη Καστρακίου είναι τεχνητή λίμνη κοντά στα χωριά Καστράκι και Μπαμπαλιό της Αιτωλοκαρνανίας, πάνω στην κοίτη του ποταμού Αχελώου στην περιοχή συμβολής του με τον παραπόταμο Ίναχο. Η έκταση της επιφάνειας της λίμνης που έχει δημιουργηθεί είναι 28 τ.χλμ. και περιέχει 1.000.000 m³ νερό. Τα νερά σκέπασαν σχεδόν όλο τον τόπο απ΄ τα χωριά Μαλατέικα και Μπαμπαλιό, οι κάτοικοι σχεδόν όλοι υποχρεώθηκαν σε αναγκαστική μετανάστευση, μικρό όμως τμήμα απ΄ αυτούς ανασυγκρότησε οικισμούς σε παραλίμνιες περιοχές. Το φράγμα της λίμνης έχει ύψος 95 μέτρα, μήκος 530 μέτρα και το πάχος στην βάση του είναι 380 μέτρα, και εκεί υπάρχει υδροηλεκτρικός σταθμός της ΔΕΗ.
Η λίμνη στο Καστράκι δημιουργήθηκε και αυτή από ένα δεύτερο φράγμα στον Αχελώο ποταμό. Το φράγμα έχει ύψος 95 μέτρα, μήκος 530 μέτρα και πλάτος στη βάση 380 μέτρα. Έχει δημιουργηθεί υδροηλεκτρικός σταθμός που εξοικονομεί σημαντική ενέργεια από πετρέλαιο και την μόλυνση από αυτό του περιβάλλοντος.
Καστρακίου Καστρακίου
Αγνή της Βάδης (1408-1473)
Η Αγνή, γερμ.: Agnes von Baden, von Holstein-Rendsburg (25 Μαρτίου 1408 - Ιανουάριος 1473) από τον Οίκο του Τσέρινγκεν ήταν Γερμανίδα ευγενής. Ήταν κόρη του μαργράβου του Μπάντεν-Μπάντεν και με τον γάμο της έγινε κόμισσα του Χόλσταϊν-Ρέντσμπουργκ.
Βιογραφία
Ήταν η τέταρτη κόρη του Bερνάρδου Α΄ μαργράβου του Μπάντεν-Μπάντεν από τη δεύτερη σύζυγό του Άννα, κόρη του Λουδοβίκου ΙΑ΄ κόμη του Έτινγκεν.
Στο Έτλινγκεν στις 23 Φεβρουαρίου 1432, μνηστεύθηκε με τον Γεράρδο Ζ΄ κόμη του Χόλσταϊν-Ρέντνσμπουργκ. Ο μεγαλύτερος αδελφός της Ιάκωβος, ο νέος μάργραβος του Μπάντεν, ήταν πολύ ανυπόμονος γι' αυτόν τον γάμο, επειδή ήθελε να αποκτήσει πολιτικά πλεονεκτήματα στο Σλέσβιχ. Ο γάμος εορτάστηκε στο Μπάντεν στις 2 Ιουνίου του ίδιου έτους, αλλά ο Γεράρδος Ζ΄ επέστρεψε γρήγορα στις κτήσεις του, για να εξασφαλίσει τα σύνορά του, χωρίς επίσημη βραδιά γάμου. Επισήμως ο γάμος ολοκληρώθηκε μόνο στις 5 Οκτωβρίου.
Στις 15 Ιανουαρίου 1433 η Αγνή, έγκυος εκείνη την εποχή, έπεσε από τις σκάλες στο κάστρου Γκότορφ. Την επόμενη ημέρα γέννησε υγιή δίδυμα, τον Ερρίκο και την Αικατερίνη. Αυτό προκάλεσε έκπληξη και το σκάνδαλο άρχισε, επειδή ήταν σαφές ότι η ολοκλήρωση του γάμου και η ημερομηνία γέννησης ήταν πολύ κοντά για να παράγουν ζωντανά παιδιά.
Για να σταματήσει τις αυξανόμενες φήμες για την πατρότητά τους, τον Φεβρουάριο ο Γεράρδος Ζ΄ δήλωσε στην Αυλή του κάστρου Γκότορφ μπροστά από τους ιππότες του ότι κοιμόταν κρυφά με τον Αγνή πριν από το γάμο και ότι τότε ήταν παρθένος. Επομένως τα παιδιά ήταν δικά του και ο Ερρίκος θα μπορούσε να κληρονομήσει τις ιδιοκτησίες του. Στον καθεδρικό ναό του Σλέσβιχ και σε μία Συνέλευση, μπροστά σε κληρικούς και ευγενείς, ο Γεράρδος Ζ΄ επικύρωσε τον λόγο του, ο οποίος επιβεβαιώθηκε περαιτέρω από κυρίες, γιατρούς και μαίες της Αυλής. Το ζήτημα επιλύθηκε τελικά από τους επίσκοπους του Λύμπεκ και του Σλέσβιχ. Ο αδελφός του κόμη Aδόλφος Η΄ υποστήριξε τη δήλωση εκείνου. Όλο το σκάνδαλο έλαβε το όνομα της "καταστροφής με τα δίδυμα του Γκότορφ" (γερμ.: Zwillingssturz von Gottorf).
Ο Γεράρδος Ζ΄ υπέφερε από πνευμονική νόσο. Λίγο μετά τη δήλωση στον καθεδρικό ναό του Σλέσβιχ, η κατάστασή του επιδεινώθηκε και οι γιατροί δεν μπορούσαν να τον βοηθήσουν. Ενάντια στην ιατρική συμβουλή, η Aγνή και ο σύζυγός της ταξίδεψαν σε λουτρά στην πατρίδα της Μπάντεν. Ωστόσο στη μέση του ταξιδιού, ο Γεράρδος Ζ΄ χειροτέρευσε και στην Κολωνία αποφάσισαν να επιστρέψουν. Ο Γεράρδος Ζ΄ απεβίωσε στις 24 Ιουλίου 1433 κατά τη διάρκεια του ταξιδιού επιστροφής στο Έμεριχ αμ Ράιν. Τάφηκε εκεί.
Ο αδελφός της Ιάκωβος μάργραβος του Μπάντεν υποστήριξε αρχικά έντονα τα δικαιώματά της. Ωστόσο στις 2 Ιουνίου 1436 η Αγνή μνηστεύθηκε κρυφά και παντρεύτηκε τον Χανς φον Χέβεν, πρώην θαυμαστή της. Ο Ιάκωβος, που εκείνη τη στιγμή διαπραγματευόταν έναν νέο γάμο για την αδελφή του με έναν από τους γιους του Koρράδου Ε΄ των Πιάστ δούκα της Ολεσνίτσα, εξοργίστηκε. Με εντολή του αδελφού της, το 1437 η Αγνή φυλακίστηκε ισόβια στο κάστρο του Έμπερστραϊν στο Έμπεσταϊνμπουργκ, όπου απεβίωσε τυφλή, τις πρώτες εβδομάδες του 1473.
Παραπομπές σε πηγές
Κατηγορία:Οίκος του Τσέρινγκεν
Iced Earth (άλμπουμ)
Iced Earth είναι ο τίτλος του πρώτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε το Νοέμβριο του 1990 στην Ευρώπη και τρεις μήνες αργότερα στις Ηνωμένες Πολιτείες με διαφορετικό εξώφυλλο, μέσω της δισκογραφικής εταιρείας "Century Media".
Αυτός ήταν ο μοναδικός δίσκος του συγκροτήματος με τον τραγουδιστή Τζιν Άνταμ και το ντράμερ Μάικ ΜακΓκιλ στη σύνθεση του. Μετά την κυκλοφορία του, οι Iced Earth περιόδευσαν στην Ευρώπη μαζί με τους Blind Guardian. Ο Άνταμ αποχώρησε αμέσως μετά, αφού αρνήθηκε να κάνει μαθήματα φωνητικών, δίνοντας την θέση του στον Τζον Γκρίλι.
Τραγούδια
1. Iced Earth (Schaffer) - 5:22
2. Written on the Walls (Adam, Shawver, Schaffer, Abell) - 6:06
3. Colors (Shawver, Schaffer) - 4:50
4. Curse the Sky (Shawver, Schaffer) - 4:41
5. Life and Death (Shawver, Schaffer) - 6:07
6. Solitude (Shawver, Schaffer) - 1:44
7. Funeral (Shawver, Schaffer) - 6:15
8. When the Night Falls (Schaffer) - 8:44
Μέλη των Iced Earth
Η σύνθεση του συγκροτήματος κατά την ηχογράφηση του "Iced Earth" είχε την εξής μορφή:
Πηγές
Κατηγορία:Δισκογραφία των Iced Earth Κατηγορία:Άλμπουμ του 1990
Μαργαρίτα της Βαυαρίας (1456-1501)
Η Μαργαρίτα, γερμ. Margarete von Bayern (7 Νοεμβρίου 1456 - 25 Ιανουαρίου 1501) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε εκλέκτορας του Παλατινάτου.
Βιογραφία
Ήταν η μόνη (επιζήσασα) κόρη του Λουδοβίκου Θ΄ του πλουσίου, δούκα της Βαυαρίας και της Αμαλίας των Βέττιν, κόρης του Φρειδερίκου Β΄, εκλέκτορα της Σαξονίας.
Οικογένεια
Παντρεύτηκε το 1474 τον Φίλιππο των Βίττελσμπαχ εκλέκτορα του Παλατινάτου και είχε τέκνα:
Παραπομπές
Κατηγορία:Οίκος του Βίττελσμπαχ Κατηγορία:Πριγκίπισσες τoυ Παλατινάτου Κατηγορία:Εκλέκτειρες του Παλατινάτου
Λίμνη Κρεμαστών
Η λίμνη Κρεμαστών είναι η μεγαλύτερη τεχνητή λίμνη της Ελλάδος. Δημιουργήθηκε μετά την κατασκευή του φράγματος των Κρεμαστών το 1965 από τη συσσώρευση υδάτινων όγκων των ποταμών Αχελώου, Αγραφιώτη, Ταυρωπού και Τρικεριώτη. Η τεχνητή λίμνη που δημιουργήθηκε έχει χωρητικότητα 4.750.000.000 m³ νερού.
Η λίμνη βρίσκεται ανάμεσα στους νομούς Αιτωλοακαρνανίας και Ευρυτανίας οι οποίοι ενώνονται μέσω της Γέφυρας της Επισκοπής. Σε άλλο σημείο υπάρχει και η Γέφυρα της Τατάρνας κοντά στο ομώνυμο μοναστήρι που ενώνει και πάλι τους δύο νομούς.
Η περιοχή είναι ενταγμένη στο πρόγραμμα Natura 2000 μικρογραφία|Λίμνη Κρεμαστών Αχελώος μικρογραφία|Τεχνητή Λίμνη Κρεμαστών Ποταμός Αχελώος Στη λίμνη Κρεμαστών πραγματοποιούνται καθημερινά πρωί -απόγευμα  ξεναγήσεις εν πλω με καραβάκι,  δωρεάν,  σε διαφορετικές  διαδρομές στο πλαίσιο προγράμματος για την ανάδειξη των Ελληνικών Φιόρδ,  στο οποίο συμπράττουν οι Περιφέρειες  Δυτικής Ελλάδας  και Στερεάς  Ελλάδας και οι Δήμοι  Αγρινίου,  Αγράφων,  Αμφιλοχίας και Καρπενησίου  για την ανάδειξη της λίμνης των Κρεμαστών.
.
Περιοχές που βυθίστηκαν
Με την κατασκευή της λίμνης βυθίστηκαν:
Αθλητισμός
Στην λίμνη πραγματοποιούνται διάφορες αθλητικές δραστηριότητες
Εξωτερικοί σύνδεσμοι
Κρεμαστών Κρεμαστών Κατηγορία:Νομός Ευρυτανίας
Στρώμα του όζοντος
Το στρώμα του όζοντος είναι μια περιοχή της στρατόσφαιρας της Γης που απορροφά το μεγαλύτερο μέρος της υπεριώδους ακτινοβολίας του Ήλιου. Περιέχει υψηλή συγκέντρωση όζοντος (Ο 3 ), μεγαλύτερη σε σχέση με άλλα μέρη της ατμόσφαιρας, αν και είναι σχετικά μικρή σε σχέση με τη συγκέντρωση άλλων αερίων της στρατόσφαιρας. Η στιβάδα του όζοντος περιέχει λιγότερα από 10 μέρη ανά εκατομμύριο όζον, ενώ η μέση συγκέντρωση όζοντος συνολικά στην ατμόσφαιρα της Γης είναι περίπου 0,3 μέρη ανά εκατομμύριο. Η στιβάδα του όζοντος βρίσκεται κυρίως στο κατώτερο τμήμα της στρατόσφαιρας, από περίπου τα 15 έως τα 35 χιλιόμετρα πάνω από τη Γη, αν και το πάχος της ποικίλλει εποχιακά και ανά περιοχή. Τα τελευταία χρόνια έχει δημιουργηθεί η τρύπα του όζοντος η οποία είναι επιβλαβής για τη Γη και την ανθρώπινη υγεία. Η τρύπα δημιουργήθηκε λόγω της υπερβολικής χρήσης χημικών ουσιών που αποδυναμώνουν το στρώμα και του ψεκασμού του ουρανού.
Παραπομπές
Κατηγορία:Ακτινοβολία
Γιώργος Μουζάκης
Ο Γιώργος Μουζάκης (Αθήνα, 15 Αυγούστου 1922 – 27 Αυγούστου 2005) ήταν Έλληνας συνθέτης, κυρίως του ελαφρού ελληνικού τραγουδιού.
Βιογραφία
Έκανε την πρώτη του εμφάνιση ως τρομπετίστας το 1938 και ο πρώτος του δίσκος κυκλοφόρησε το 1946.
Σπούδασε στο Ωδείο Αθηνών (1939-1947) και συνέχισε εκπαίδευση στην Αυστρία και Γερμανία (1952-1954). Έγραφε μουσική κυρίως για το θέατρο και για χορό. Διατηρούσε δική του ορχήστρα από το 1940. Ο ίδιος έπαιζε τρομπέτα, πιάνο, φιλικόρντα και τρομπόνι.
Τη δική του σφραγίδα φέρουν περίπου 2.500 μουσικές μελωδίες, επενδύσεις και τραγούδια (ελαφρά και κλασικά), μουσική για πάνω από 200 θεατρικά έργα (ελαφρά), 20 μουσικές κωμωδίες και περίπου 60 κινηματογραφικές ταινίες, καθώς και μια συμφωνία (πρώτη), μια σουίτα (αρχαϊκή) και τη λαϊκή όπερα Ο Μηνάς ο ρέμπελος. Επίσης έγραψε μουσική για βαριετέ (1940-1948). Από τα πιο γνωστά του τραγούδια είναι «Η σκλάβα», «Θέλω κοντά σου να μείνω», «Κάποιο δειλινό», «Έλα μου κοπέλα μου», «Εγώ θα σ' αγαπώ και μη σε νοιάζει», «Αδυναμία μου», «Ένας φίλος ήρθε από τα παλιά», «Σου σφυρίζω», «Όμορφη που ήτανε η παλιοπαρέα μας», «Έχω απόψε ραντεβού», «Καλωσόρισες έρωτα», «Θέλω ρούμπα να χορεύω», «Σ' αγαπώ σ' όλες τις γλώσσες» αλλά και ο Ύμνος του Παναθηναϊκού.
Υπήρξε μέλος της Εταιρίας Ελλήνων Μουσουργών και του Πανελλήνιου Μουσικού Συλλόγου. Είχε δώσει πολλές συναυλίες ακόμη και εκτός Ελλάδος, όπως στην Αμερική, Αυστραλία, Βουλγαρία, Καναδά, Πολωνία, Ρουμανία και αλλού.
Επονομάστηκε «βασιλιάς της επιθεώρησης». Ήταν ο δημιουργός των τηλεοπτικών εκπομπών Από τον παππού στον εγγονό και Μελωδίες και ρυθμοί. Ειδικότερα, το τραγούδι του "Μάμπο μπραζιλέρο" από την ταινία Η ωραία των Αθηνών, 1954, είναι πάντα επίκαιρο και ενθουσιάζει γέρους, νέους και παιδιά.
Είχε τιμηθεί με το Α' Βραβείο ενορχήστρωσης ΣΟΠΟΤ (Πολωνία 1966), Α' Βραβείο τραγουδιού Φεστιβάλ Θεσσαλονίκης (1967). Επίσης, για τρεις συνεχόμενες χρονιές, με το Ξενοπούλειο Έπαθλο (1952, 1953 και 1954) και το 1973 με το Βραβείο Ελλήνων Λογοτεχνών. Τέλος, το 2003 τιμήθηκε από τον Πρόεδρο της Δημοκρατίας για την 68χρονη προσφορά του.
Πηγές
Κατηγορία:Έλληνες μουσικοί Κατηγορία:Έλληνες τραγουδοποιοί Κατηγορία:Παναθηναϊκός Α.Ο. Κατηγορία:Έλληνες συνθέτες μουσικής ταινιών Κατηγορία:Απόφοιτοι του Ωδείου Αθηνών
Κατάλογος των μελών του Ευρωπαϊκού Κοινοβουλίου για την Ελλάδα, 2009-2014
Αυτή είναι μια λίστα με τα 22 μέλη του Ευρωπαϊκού Κοινοβουλίου από την Ελλάδα στη σύνοδο 2009 - 2014.
Δείτε επίσης
Κατηγορία:Ευρωβουλευτές της Ελλάδας
Ευρωβουλευτων Ελλαδας 2009 Ευρωβουλευτων 2009  Κατηγορία:Κατάλογος των μελών του Ευρωπαϊκού Κοινοβουλίου 2009–2014
Διάσκεψη της Ουάσινγκτον (1943)
Η Τρίτη Διάσκεψη της Ουάσινγκτον (αγγλικά:Washington Conference) (με την κωδική ονομασία Trident ) πραγματοποιήθηκε στην Ουάσινγκτον από τις 12 Μαΐου έως τις 25 Μαΐου 1943. Ήταν μια στρατηγική συνάντηση του Β' Παγκοσμίου Πολέμου μεταξύ των αρχηγών κυβερνήσεων του Ηνωμένου Βασιλείου και των Ηνωμένων Πολιτειών. Ήταν η τρίτη διάσκεψη του 20ου αιώνα (1941, 1942, 1943), αλλά η δεύτερη διάσκεψη που πραγματοποιήθηκε κατά τη διάρκεια της συμμετοχής των ΗΠΑ στον Β' Παγκόσμιο Πόλεμο. Επικεφαλής των αντιπροσωπειών ήταν ο Ουίνστον Τσώρτσιλ και ο Φραγκλίνος Ρούζβελτ, αντίστοιχα.
Θέματα συζήτησης
Ο Τσώρτσιλ ξεκίνησε τη συζήτηση με ιδέες, οι οποίες συζητήθηκαν με ανοιχτό τρόπο μεταξύ των δύο χωρών. Τα κύρια θέματα που συζητήθηκαν ήταν η ιταλική εκστρατεία, το μεγέθος της στρατιωτικής δύναμης που πρέπει να χρησιμοποιηθεί, οι απόβασεις στη Νορμανδία και πώς να βοηθήσουν την Κίνα στον πόλεμο του Ειρηνικού. Ο Τσώρτσιλ θεώρησε ότι η έκταση των επιχειρήσεων και η προτεραιότητά τους θα μπορούσαν να επιλυθούν με αμοιβαία συμφωνία και τελικά επιτεύχθηκε συναίνεση για όλα τα θέματα.
Η ιταλική εκστρατεία
Το πρώτο θέμα που συζητήθηκε ήταν ο πόλεμος στην Ιταλία. Ο Τσώρτσιλ έπεισε την αμερικανική ηγεσία να υποστηρίξουν την συμμαχική εισβολή στη Σικελία. Πίστευε ότι οι μάχες στην Ιταλία θα αποσπάσουν τα γερμανικά στρατεύματα από το Ανατολικό Μέτωπο, έτσι ώστε να δοθεί στη Σοβιετική Ένωση αρκετός χώρος ανακούφισης, καθώς οι Γερμανοί θα έπρεπε να στείλουν μεγάλο αριθμό στρατευμάτων στα Βαλκάνια. Αυτό θα απάλλασε από την υποχρεώση των Συμμάχων προς τη Σοβιετική Ενωση και από τη δύσκολη εμπλοκή της Σοβιετικής Ένωσης που μάχονταν τις γερμανικές δυνάμεις στο Στάλινγκραντ.
Η απομάκρυνση της Ιταλίας από τον πόλεμο θα βοηθούσε επίσης τη σχέση των Συμμάχων με την Τουρκία. Η Τουρκία δεν μπορούσε πλέον να ανταγωνιστεί την Ιταλία στη Μεσόγειο. Ο Τσώρτσιλ πίστευε ότι θα μπορούσαν να ζητήσουν από την Τουρκία να χρησιμοποιήσουν τις βάσεις της για μελλοντική άμυνα.
Μεγέθος στρατιωτικής δύναμης
Το επόμενο που συζητήθηκε στην διάσκεψη ήταν το μεγέθος της στρατιωτικής δύναμης που έπρεπε να χρησιμοποιήσουν οι Σύμμαχοι. Και οι δύο χώρες συμφώνησαν ότι πρέπει να χρησιμοποιήσουν τη μεγαλύτερη στρατιωτική δύναμη εναντίον του εχθρού, συμπεριλαμβανομένων στρατιωτών, αεροπορικών δυνάμεων και πυρομαχικών. Η άνευ όρων παράδοση, που αναφέρθηκε για πρώτη φορά στη Διάσκεψη της Καζαμπλάνκας, συζητήθηκε ξανά σε αυτή την διάσκεψη της Ουάσινγκτον. Τόσο αυτή η διάσκεψη όσο και της Καζαμπλάνκας είχαν ανταγωνιστική ατμόσφαιρα λόγω των διαφορετικών απόψεων σχετικά με την άνευ όρων παράδοση. Ο Ρούσβελτ έδειχνε να μην συμφωνεί με την άποψη του Αμερικανικού στρατηγού Ντουάιτ Αϊζενχάουερ και των απόψεων του βρετανού στρατηγού Χένρι Μέιτλαντ Ουίλσον για τους όρους παράδοσης.
Παρά αυτές τις αντίθετες απόψεις, μετά από μεγάλη εξέταση, οι Σύμμαχοι συμφώνησαν ότι ήθελαν να μεταφέρουν τον πόλεμο στην Ιαπωνία. Πίστευαν ότι η Γερμανία θα βγει από τον πόλεμο το 1944, οπότε θα πρέπει να επικεντρωθούν στην ήττα της Ιαπωνίας το 1945. Η καλύτερη λύση θα ήταν η συμμετοχή της Σοβιετικής Ένωσης στον αγώνα κατά της Ιαπωνίας, επειδή ο Ιωσήφ Στάλιν είχε δείξει το ενδιαφέρον του να συμμετάσχει στην ήττα της Ιαπωνίας.
Η Απόβαση στη Νορμανδία
Ο κύριος λόγος για τον οποίο οι Σύμμαχοι ήθελαν να αναβάλουν τις αποβατικές επιχειρήσεις ήταν λόγω της έλλειψης προμηθειών το 1943. Όλα τα βρετανικά αποβατικά πλοία είχαν αναπτυχθεί στην Επιχείρηση Husky και μόνο ένα μέρος των αποβατικών πλοίων των ΗΠΑ ήταν διαθέσιμο λόγω υψηλότερης προτεραιότητας της Επιχείρησης Sickle στο πόλεμο.
Βοήθεια στην Κίνα
Τέλος, οι Ηνωμένες Πολιτείες και το Ηνωμένο Βασίλειο αποφάσισαν τι να κάνουν στον πόλεμο του Ειρηνικού. Ο Βρετανός Στρατάρχης Βάβελ επισκέφθηκε την Βιρμανία η οποία προσφέρθηκε να στηρίξει τους Συμμάχους για τα πολλά εμπόδια που θα αντιμετώπιζαν, όπως ήταν η πυκνή ζούγκλα που εμποδίζε τη χρήση σύγχρονων όπλων, τους μουσώνες που περιόριζαν το χρονικό διάστημα της πιθανής επίθεσης και τέλος τις λίγες επιλογές που υπήρχαν για ναυτική υποστήριξη.
Εκτός από την αεροπορική υποστήριξη, υπήρχαν λίγες εναλλακτικές λύσεις για να βοηθήσουν την Κίνα, οπότε ήταν απαραίτητος ο αποτελεσματικός σχεδιασμός. Οι δύο χώρες συμφώνησαν ότι θα ήταν καλύτερο να παρακάμψουν μια επίγεια επίθεση στη Βιρμανία και αντ' αυτού να χρησιμοποιήσουν το στοιχείο του αιφνιδιασμού με την αεροπορική επίθεση, όπως στην Επιχείρηση Πυρσός. Ο στόλος από την Ιταλία επρόκειτο να καλύψει αυτήν την επιχείρηση τον Μάρτιο του 1944.
Άλλα αποτελέσματα
Η διάσκεψη της Ουάσινγκτον δείχνει μια αλλαγή κυριαρχίας στην παγκόσμια ηγεσία, καθώς οι Αμερικανοί είχαν επιρροή έναντι άλλων χωρών. Οι αμερικανικές πρωτοβουλίες είχαν το διπλάσιο μέγεθοςτων συμμαχικών στρατιωτικών πόρων, ενώ η Βρετανία έπρεπε να συμβιβαστεί σε πολλά από τα αιτήματά τους. Ειδικότερα, ο αρχηγός του Στρατού των ΗΠΑ Στρατηγός Τζορτζ Μάρσαλ οδήγησε αυτήν την αλλαγή για να αυξήσει το ρόλο των Αμερικανών στην πολεμική προσπάθεια, στην οποία είχε προηγουμένως κυριαρχήσει η Μεγάλη Βρετανία. Ωστόσο, οι ενέργειες μετά τη Σικελία παρέμειναν ακόμα ασταθείς. Ο Τσώρτσιλ ήθελε να ακολουθήσει μια Ιταλική Εκστρατεία, αλλά ο Ρούσβελτ ανησυχούσε ότι η εκστρατεία θα καθυστερούσε τα στρατηγικά σχέδια για την ανάκτηση της Γαλλίας που είχε προγραμματιστεί για το επόμενο έτος.
Παραπομπές
Κατηγορία:Διασκέψεις του Β΄ Παγκοσμίου Πολέμου Κατηγορία:Ιστορία της Βρετανίας Κατηγορία:Ιστορία των Ηνωμένων Πολιτειών Κατηγορία:1943
MacRuby
Η MacRuby είναι μια υλοποίηση της γλώσσας Ruby που εκτελείται με τη βιβλιοθήκη χρόνου εκτέλεσης της Objective-C και το πλαίσιο CoreFoundation και αναπτύσσεται από την Apple με σκοπό "κάποια στιγμή να αντικαταστήσει τη RubyCocoa". Βασίζεται στη Ruby 1.9 και χρησιμοποιεί την υψηλής απόδοσης δομή μεταγλωττιστή LLVM από την έκδοση 0.5. Υποστηρίζει μεταγλώττιση ahead-of-time και just-in-time.
Η MacRuby υποστηρίζει το Interface Builder και έρχεται με τη βασική βιβλιοθήκη HotCocoa που απλοποιεί τον προγραμματισμό του Cocoa. Η MacRuby έχει επίσης χρησιμοποιηθεί σαν ενσωματωμένη γλώσσα σεναρίων σε εφαρμογές σε Objective-C.
Ιστορία
Η MacRuby αρχικά ονομαζόταν "ruby+objc" και αναπτύχθηκε από τον Laurent Sansonetti, ο οποίος άρχισε να δουλεύει σε αυτή προς το τέλος του 2007. Το Μάρτιο του 2008, κυκλοφόρησε ευρέως η πρώτη έκδοση, η MacRuby 0.1, η οποία και ανακοινώθηκε στο επίσημο φόρουμ RubyTalk. Η έκδοση 0.2 κυκλοφόρησε τον Ιούνιο του 2008, και υλοποίησε τις συμβολοσειρές, τους απλούς πίνακες και τους πίνακες κατακερματισμού της Ruby σαν εγγενείς τύπους του Cocoa. Το Σεπτέμβριο του 2008 κυκλοφόρησε η MacRuby 0.3, η οποία και περιλάμβανε τη βιβλιοθήκη HotCocoa και διάφορα παραδείγματα προγραμμάτων με τη HotCocoa. Τον Οκτώβριο του 2009, η Apple δημιούργησε την πρώτης σελίδα για τη MacRuby στη σελίδα της Developer Connection. Η MacRuby 0.4 κυκλοφόρησε το Μάρτιο του 2009, η MacRuby 0.5 τον Ιανουάριο του 2010 και η MacRuby 0.6 το Μάιο του 2010. Το Μάρτιο του 2011 κυκλοφόρησε η MacRuby 0.10.
Εξωτερικοί σύνδεσμοι
Κατηγορία:Ruby Κατηγορία:Αντικειμενοστρεφείς γλώσσες προγραμματισμού Κατηγορία:Γλώσσες με δυναμικούς τύπους Κατηγορία:Γλώσσες προγραμματισμού σεναρίων Κατηγορία:Διαδικαστικές γλώσσες προγραμματισμού
Αρμπόν (Ωτ-Γκαρόν)
Το Αρμπόν (γαλλικά και οξιτανικά: Arbon) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Αρμπονουά (γαλλικά: Arbonois).
Παραπομπές
Κατηγορία:Κοινότητες της Ωτ-Γκαρόν
Τράπουλα
Η λέξη «τράπουλα», που σημαίνει τη «δεσμίδα των παιγνιοχάρτων», προέρχεται από την ιταλική λέξη «trappola», που σημαίνει «παγίδα» και «δόλος». Η τράπουλα αποτελείται από τα «τραπουλόχαρτα» ή «παιγνιόχαρτα» ή «χαρτιά» και προήλθε από το ιταλικό παιχνίδι «ταρόκ» ή «ταρόκο», που παιζόταν με χοντρά τετράγωνα ή παραλληλόγραμμα χαρτιά με αριθμημένες φιγούρες τόσο για ψυχαγωγία, όσο και για κερδοσκοπία. Αυτό, με τη σειρά του, προέρχεται από την «τράπουλα Ταρό», που επιζεί μέχρι τις ημέρες μας και έχει αποκλειστικά και μόνο αποκρυφιστικό περιεχόμενο και προορίζεται για μαντεία. Το πιθανότερο είναι η απλή τράπουλα και το Ταρό αρχικά να συνυπήρχαν, παράλληλα, στη συνέχεια να ενώθηκαν – συνδυάστηκαν και κατόπιν πάλι να διαφοροποιήθηκαν. Αυτά ως προς το πιο πρόσφατο ιστορικό παρελθόν της τράπουλας. Διότι η καταγωγή της, αβέβαιη, χάνεται μέσα στον χρόνο, στους μύθους και στις παραδόσεις.
God zij met ons Suriname
Εξωτερικοί σύνδεσμοι
Σουριναμ Υμνος
Τράπουλα
Ιστορία - Προέλευση
Τέσσερις χώρες και λαοί ερίζουν για την πατρότητα της τράπουλας και των παιγνιοχάρτων. Δεδομένου ότι τα παιγνιόχαρτα πρέπει να είναι σύγχρονα ή σχεδόν σύγχρονα με την ανάπτυξη των γραφικών τεχνών και, βεβαίως, σε κάθε περίπτωση, σχετίζονται λογικά με αυτές, όλοι οι λαοί στους οποίους κατά καιρούς έχει αποδοθεί η επινόηση των τεχνών –τεχνικών αυτών, έχουν, αντίστοιχα, διεκδικήσει και την τράπουλα.
Ως πιο ανίσχυρη κρίνεται η άποψη περί Αράβων. Οι Άραβες πράγματι συνέβαλαν στη διάδοση κάποιων μορφών τράπουλας, πιθανόν να επέφεραν αλλαγές σ’ αυτές, αλλά δεν ήταν αυτοί που εφηύραν την τράπουλα.
Πιθανότερη απ’ αυτήν φαίνεται η άποψη ότι τα παιγνιόχαρτα εμφανίστηκαν για πρώτη φορά στην Αίγυπτο, σε ανύποπτο χρόνο, έχοντας επάνω τους θρησκευτικές απεικονίσεις. Την άποψη αυτή ασπάζονται περισσότερο οι αποκρυφιστές, που μάλιστα θεωρούν ότι η εφεύρεση των τραπουλόχαρτων χρονολογείται πριν από τον έντυπο λόγο (ακόμα και, αόριστα, «χίλια χρόνια προ Χριστού»), ότι η τράπουλα ήταν η πρώτη μορφή «βιβλίου» και ότι τα τραπουλόχαρτα, στη μορφή που είχαν τότε, αποτύπωναν συμβολικά την αρχέγονη γνώση, αποτελούσαν ένα μέρος της λατρείας του Αιγυπτίου θεού Τοθ και με τη βοήθειά τους μπορούσε να προβλεφθεί η μοίρα των ανθρώπων και το μέλλον τους, να δοθούν συμβουλές προς αυτούς και να εξηγηθεί η θέληση των θεών. Οι υποστηρικτές αυτής της άποψης θεωρούν ότι αυτά τα αρχέγονα «Φύλλα της Τύχης» ή «Τάροκ» αποτελούν τον «πνευματικό πρόγονο» όλων των τραπουλόχαρτων και ότι η πιο αυθεντική μορφή τους διασώθηκε ως «Τάροκ των Βοημών» και ήδη ως τράπουλα με την ονομασία «Ταρώ του Τοθ».
Ακόμα πιο πιθανή, πάντως, κρίνεται η άποψη ότι επινοήθηκαν μεταξύ 9ου και 10ου αιώνα στην Ινδία και είχαν πολεμικές αναπαραστάσεις. Η περί Ινδίας άποψη ενισχύεται από την ομοιότητα που παρατηρείται μεταξύ των συμβόλων των πρώτων ευρωπαϊκών τραπουλόχαρτων και των συμβολικών ινδουιστικών παραστάσεων. Κατά τους υποστηρικτές της άποψης αυτής, η λέξη «ναϊμπ», που εκφράζει τη χαρτοπαιξία, στην ινδοστανική, σημαίνει «υπολοχαγός», κάτι που μας θυμίζει την ορολογία του σκακιού, από το οποίο, σύμφωνα με κάποιους, πιθανόν να προήλθε η τράπουλα.
[[Αρχείο:Hyakuninisshu 001.jpg|thumb|right|200px|Ιαπωνικά τραπουλόχαρτο (Περισσότερα παρόμοια βλέπε εδώ ]]